
Ministru kabineta rīkojums Nr. 187
Rīgā 2024. gada 19. martā (prot. Nr. 12 7. §)
Par valsts meža zemes Meža prospektā 42A, Jūrmalā, privatizāciju
· 1. Saskaņā ar Meža likuma 44. panta ceturtās daļas 5. punktu atļaut, privatizējot 4300/4909 domājamās daļas no nekustamā īpašuma (nekustamā īpašuma kadastra Nr. 1300 004 5404) – divas būves (būvju kadastra apzīmējumi 1300 004 5404 004 un 1300 004 5404 005) un zemes vienību (zemes vienības kadastra apzīmējums 1300 004 5404) 0,4317 ha platībā – Meža prospektā 42A, Jūrmalā, privatizēt arī valstij piederošās 4300/4909 domājamās daļas no minētās zemes vienības sastāvā esošās meža zemes 0,23 ha platībā.
· 2. Sabiedrībai ar ierobežotu atbildību "Publisko aktīvu pārvaldītājs Possessor" nodot privatizācijai šā rīkojuma 1. punktā minētā nekustamā īpašuma sastāvā ietilpstošās valstij piederošās 4300/4909 domājamās daļas no meža zemes Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā.

